আমেরিকার নিউ জার্সিতে একটি গুদাম ঘর ও নিউইয়র্কের ব্রুকলিনে একটি হিমঘর থাকায়, নিউ জার্সিতে ২০০১ সালে সিয়ামার্ক একটি সেলস অফিস খোলে যাতে উত্তর আমেরিকা ও কানাডায় তাদের পণ্য ছড়িয়ে দিতে সুবিধা হয়৷ ২০০৫ সালে সিয়ামার্ক পূর্ব ম্যানচেস্টারে ৬.২৫ একর জমির উপর আরও একটি কারখানা তৈরি করে৷ এরপর আরও একধাপ এগিয়ে এই জায়গায় ২০০৭ সালের নভেম্বর মাসে ভারমিলিয়ন (Vermilion) নামে একটি থাই খাবারের রেস্তোরা খোলা হয়৷ ভারমিলিয়নের অন্দর সজ্জা সত্যিই একটি ব্যতিক্রমী প্রয়াস এবং এই রেস্তোরার প্রথম তলায় রেস্তোরা যেখানে একসঙ্গে ২০০ জন খেতে পারে৷ দ্বিতীয় তলায় একটি বার আছে৷ এই বারে একসঙ্গে ৩০০ জনের বসার ব্যবস্থা রয়েছে এবং দ্বিতীয় তলাতেই একটি অনুষ্ঠান কক্ষ আছে৷ প্রায় ১০০ জন মানুষ এখানে একসঙ্গে বসতে পারেন৷ প্রতিটি ইউনিটেরই একটি করে বার ও রান্নাশালা রয়েছে এবং ছোট বড় যে কোনও অনুষ্ঠান সে বিয়েবাড়িই হোক বা কোনও ব্যবসায়িক কনফারেন্স এই রেস্তোরায় অনায়াসে আয়োজন করা যায়৷